《赋丞厅连理木》
宋代·李洪

老槐钜竹俨墙阴，斯立诗情冠古今。
连理并柯真创见，澡身浴德信同心。
蝉吟永夜传清韵，鹤唳中宵和好音。
不日除书下丹禁，瑞图频展锦窠深。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。